واحد المره كنت فالمغرب وكنت غادي لمدينه الصويره دخلت لموقع بوكينغ وحجزت شقه في المدينه القديمه وصلت بالليل ودخلت وسط المدينه تنقلب
لقيت الشقه وخرج ليا واحد السيد وطلعت نشوف كيف داير هذاك شي، لأن الصور بعض المرات تيكونو غير حقيقيين أش غادي نقول ليكم لقيت الشقه خانزه بحل الا فيها الجفه، الكوزينه موسخه وفيها شي  دراري يالاه تيجمعوها، وفرق كبير بين الصور في الواقع والصور لشفت ف بوكينغ المهم لبلاصه خانزه وموسخه 
كان واحد خونا تما قلت ليه خويا مغاديش نجلس هنا حيت معايا عائله وخرجت فحالي مكملتش لهدره خرجت دخلت لموقع بوكينغ باش نرجع فلوس، مول الشقه تيصوني عليا جاوبتو، وقال ليا خويا شنو لمشكل علاش درتي الغاء الحجز ؟ قلت ليه خويا الدار موسخه وخانزه وأنا مغاديش نجلس فيها، وفيها  الناس مقصرين فيها واش أنت مهبول؟ 
قال ليا خويا أنا معارفش علاش تتهدر حيت أنا عايش ف أمريكا ومخلي الدار لواحد من العائله هو لمكلف ليا بالدار وأنا نقول ليه خويا هذاك ولد لعائله لمخلي ليه الدار واقيله تيكريها يقصرو فيها ويزهاو فيها، الدار ديالك را خانزه وموسخه، المهم ها هي الهدره فراسك، والدار ماشي نفسها لشفت فالتصاور 
خونا قبل ليا الغاء الحجز، رجعات ليا فلوسي، ولغد ليه تنشوق بوكينغ تلقی الشقه تم حذفها من الموقع 
الخلاصه، الا عندك شي شقه فالمغرب دير ليها الكاميرات وسدها، الا بغيتي تكريها للسياح وقف علی شغلك راسك أو شوف شي واحد ثقه أو ولد الناس يقابل لك 
بوسحاق سياحه المغرب